لاہور (مانیٹرنگ ڈیسک) پاکستانی ویمن کرکٹر کائنات امتیاز تینا الہ نا مار تون سانگ کرے۔ حوال نا رداٹ قومی ویمن کرکٹر کائنات امتیاز تون سانگ کرے۔ کووڈ 19 نا سوب آن پاکستان ویمن کرکٹ ٹیم نا آل راؤنڈر کائنات امتیاز نا سانگ انا دود بھاز سادگی ٹی اڈ تننگا، دود اٹ اونا کُڑک انا سیال آک بشخندار مسر، کائنات امتیاز نا سانگ اونا فرسٹ کزن ارشماند علی تون مس۔ راجی رابطہ نا ویب سائٹ ٹویٹر آ جاری تینا فوٹو ٹی او نوشتہ کرینے کہ ای ہؤ کرینٹ، الحمد اللہ کنا سانگ مسنے۔
